Tyrannfamilien

Tyrannar, Tyrannidae, er ein familie av sporvefuglar, ordenen Passeriformes. Dette er ein familie med utbreiing utelukkande i «den nye verda», og finst i heile Nord- og Sør-Amerika, men i hovudsak har dei ein tropisk distribusjon. Dette er den største gruppa av fugleartar som er samla i ein familie, han har over 420 artar. Dette er òg den mest artsrike familien i alle amerikanske land, bortsett frå i USA og Canada. Ikkje uventa for ein familie med så mange artar, så varierer medlemmene sterkt både i form, mønstre og fargar. Nokre tyrannar liknar tilsynelatande på flugesnapparar i «den gamle verda».

Skildring 
Dei fleste, men ikkje alle, er ganske lite iaugefallande, og mange har oppreist fjørtopp på hovudet. Som namnet på engelsk ymtar om, 'Tyrant flycatcher', er dei fleste insektetarar, men somme tar frukt eller små virveldyr, for eksempel små froskar. Dei to minste artane i familien, korthaleknøttyrann og svartkroneknøttyrann, er nært i slekt. Med ei total lengd på berre 6,5-6,8 cm og ei vekt på 4-5 gram, så er dette den minste sporvefuglen på jorda. Den største tyrannen er den store storrovtyrann på 29 cm og 88 gram. Nokre få artar som strimmelhaletyrann og gaffeltyrann har ei større totallengd, hovudsakleg på grunn av lange stjertfjør.

Habitat og distribusjon 
Artsrikdommen i Tyrannidae varierer mykje med habitat. Habitat i eviggrøne tropiske skogar har høgast utval av artar. Minst diversitet har mellom anna habitat med palmeskog, elver, høglandsmåskog og nordlege grassletter. Tyrannane er svært spesialiserte i eviggrøne tropiske skogar, til dømes har slike habitat i lågland 49 endemiske artar og i eviggrøne tropiske skogar høgland 46 endemiske artar. Den søratlantiske kysten har signifikant høgast artsmangfald, med Manabí-Tumbes regionen tett bak.

Vernestatus 
Nordglattyrannulett (Camptostoma imberbe) og rosenstrupebekard (Pachyramphus aglaiae) er verna i USA etter 'trekkfugltraktaten 1918'. Begge desse artane er vanlege sør for riksgrensa Mexico - USA. Situasjonen for ei rekkje andre artar i Sør-og Mellom-Amerika er langt meir vanskeleg. BirdLife International, og gjennom dei IUCN rekna i 2007 to artar, minasgeraisbladdansar og okertodityrann å vere kritisk truga. Begge er endemiske til Brasil. I tillegg vart 7 andre artar vurdert som truga og 18 som sårbare.

Systematikk 
Etter somme nyare inndelingar av grupper i biologisk systematikk er ei rekkje artar (ca. 30 artar) som tidlegare var inkludert i Tyrannidae no skilt ut i familien Tityridae.

Tyrannar er medlemmer av underorden Tyranni, artar av Passeriformes som ikkje har avanserte songevner.

Slektoversyn 
Slekter av tyrannar i rekkjefølgje etter EBird/Clements Checklist v2018 med norske namn etter Norske navn på verdens fugler:    
 Slekt Ornithion (3 artar tyrannulettar)
 Slekt Camptostoma (2 artar tyrannulettar)
 Slekt Suiriri (2 artar)
 Slekt Mecocerculus (6 artar tyrannulettar)
 Slekt Anairetes (6 meisetyrannar)
 Slekt Uromyias (2 meisetyrannar)
 Slekt Phaeomyias (bruntyrannulett)
 Slekt Nesotriccus (cocotyrann)
 Slekt Capsiempis (gultyrann)
 Slekt Polystictus (2 artar)
 Slekt Pseudocolopteryx (5 artar doraditoar)
 Slekt Tyrannulus (prinsetyrann)
 Slekt Myiopagis (7 artar eleniaer)
 Slekt Elaenia (19 artar eleniaer)
 Slekt Serpophaga (6 artar tyrannulettar)
 Slekt Mionectes (5 artar)
 Slekt Leptopogon (4 artar)
 Slekt Phylloscartes (23 artar børstetyrannar og bladdansarar)
 Slekt Phyllomyias (13 artar lauvtyrannar)
 Slekt Zimmerius (13 artar tyrannulettar)
 Slekt Sublegatus (3 artar krattyrannar)
 Slekt Inezia (4 artar tyrannulettar)
 Slekt Myiotriccus (ornattyrann)
 Slekt Tachuris (fagertyrann)
 Slekt Culicivora (pigghaletyrann)
 Slekt Pseudotriccus (3 artar dvergtyrannar)
 Slekt Corythopis (2 artar maurtyrannar)
 Slekt Euscarthmus (2 artar pygmétyrannar)
 Slekt Pseudelaenia (ørkentyrannulett)
 Slekt Stigmatura (2 artar viftetyrannar)
 Slekt Myiornis (4 artar knøttyrannar)
 Slekt Lophotriccus (4 artar alvetyrannar)
 Slekt Atalotriccus (småalvetyrann)
 Slekt Oncostoma (2 artar bogetyrannar)
 Slekt Hemitriccus (22 artar todityrannar)
 Slekt Poecilotriccus (12 artar todityrannar)
 Slekt Taeniotriccus (svartbrysttyrann)
 Slekt Todirostrum (7 artar todityrannar)
 Slekt Cnipodectes (2 artar vrivengtyrannar)
 Slekt Rhynchocyclus (4 artar flatnebb)
 Slekt Tolmomyias (6 artar)
 Slekt Neopipo (kanelbuktyrann)
 Slekt Calyptura (fuglekongetyrann)
 Slekt Platyrinchus (7 artar spadenebb)
 Slekt Onychorhynchus (krontyrann)
 Slekt Terenotriccus (raudhaletyrann)
 Slekt Pyrrhomyias (kaneltyrann)
 Slekt Hirundinea (klippetyrann)
 Slekt Nephelomyias (3 artar)
 Slekt Myiobius (4 artar)
 Slekt Myiophobus (6 artar)
 Slekt Lathrotriccus (2 artar)
 Slekt Aphanotriccus (2 artar)
 Slekt Xenotriccus (2 artar)
 Slekt Mitrephanes (2 topptyrannar)
 Slekt Contopus (14 artar pipiar)
 Slekt Cnemotriccus (bruntyrann)
 Slekt Empidonax (15 artar empidar)
 Slekt Sayornis (3 artar fibiar)
 Slekt Pyrocephalus (rubintyrann)
 Slekt Lessonia (2 artar negritoar)
 Slekt Knipolegus (12 artar soltyrannar)
 Slekt Hymenops (brilletyrann)
 Slekt Ochthornis (elvetyrann)
 Slekt Satrapa (satraptyrann)
 Slekt Muscisaxicola (13 artar marktyrannar)
 Slekt Agriornis (5 artar rovtyrannar)
 Slekt Xolmis (8 artar)
 Slekt Myiotheretes (4 artar)
 Slekt Cnemarchus (raudstjerttyrann)
 Slekt Polioxolmis (raudvengtyrann)
 Slekt Neoxolmis (trasttyrann)
 Slekt Gubernetes (strimmelhaletyrann)
 Slekt Muscipipra (svanstyrann)
 Slekt Fluvicola (3 artar vasstyrannar)
 Slekt Arundinicola (kvithovudtyrann)
 Slekt Alectrurus (2 artar)
 Slekt Tumbezia (tumbestyrann)
 Slekt Ochthoeca (10 artar)
 Slekt Colorhamphus (patagoniatyrann)
 Slekt Colonia (pendeltyrann)
 Slekt Muscigralla (korthaletyrann)
 Slekt Machetornis (kvegtyrann)
 Slekt Ramphotrigon (3 artar flatnebb)
 Slekt Attila (7 artar attilaer)
 Slekt Sirystes (4 artar inkludert sirystestyrann)
 Slekt Casiornis (2 artar raudtyrannar)
 Slekt Rhytipterna (3 artar sørgjetyrannar)
 Slekt Myiarchus (22 artar)
 Slekt Deltarhynchus (torntyrann)
 Slekt Pitangus (2 artar kiskadiar)
 Slekt Megarynchus (båtnebbtyrann)
 Slekt Myiozetetes (4 artar)
 Slekt Phelpsia (llanostyrann)
 Slekt Conopias (4 artar)
 Slekt Myiodynastes (5 artar)
 Slekt Legatus (pirattyrann)
 Slekt Empidonomus (2 artar)
 Slekt Tyrannopsis (svoveltyrann)
 Slekt Tyrannus (13 artar kongetyrannar)

Kjelder 

 BirdLife International (2007). Species factsheets. Lest 12. desember 2007 
 Adopt the Family Tityridae - South American Classification Committee (2007)

Referansar

Bakgrunnsstoff 
 Videoar med tyrannar

 
Sporvefuglar
Fuglar i den neotropiske regionen